Tο προνομιακό βακουφικό καθεστώς στο οποία υπάχθηκαν τα χωριά του Πηλίου, διευκόλυνε τη μεγάλη ανάπτυξη του κοινοτικού συστήματος. Tο Μέτσοβο είναι ένα άλλο χαρακτηριστικό παράδειγμα προνομιακής κοινότητας με υψηλό βαθμό αυτοδιοίκησης, λόγω των υπηρεσιών που πρόσφεραν οι κάτοικοί του στους ευαίσθητους (στρατιωτικά και εμπορικά) οδικούς κόμβους της περιοχής. Η πιο ανεπτυγμένη μορφή τοπικής αυτοδιοίκησης και το πιο χαρακτηριστικό παράδειγμα ανάπτυξης του κοινοτικού θεσμού υπήρχε, αναμφίβολα, στην Πελοπόννησο, όπου εφαρμόστηκε η λεγόμενη κάθετη μορφή κοινοτικής οργάνωσης.